โคตรดุ ต่อเพชรฆาต ตามถึงในมุ้ง ไล่ต่อยด.ญ.ดับ1 สาหัส3
เกิดเหตุสลดใจที่กบินทร์บุรี ปราจีนฯ ด.ญ.6 ขวบไปเล่นกับญาติที่บ้านทวด เคราะห์ร้ายมีลมพัดกิ่งไผ่ไปฟาดรังต่อหัวเสือ นับร้อยตัวไล่ต่อยจนตาพาหนีเข้ามุ้ง ยังตามไปไม่ลดละ สุดท้ายถึงกับเสียชีวิต ที่เหลืออาการสาหัส 3  ,วันที่ 24 ก.ย.61 ผู้สื่อข่าว จ.ปราจีนบุรี ได้รับแจ้งว่า มีเหตุสลดใจเกิดขึ้นกับหนูน้อยวัย 6 ขวบ ถูกต่อหัวเสือ นับ 100 ตัว รุมต่อยจนมีผู้ได้รับบาดเจ็บหลายราย ญาตินำส่ง รพ.กบินทร์บุรี 2 ราย  และนำส่ง รพ.เจ้าพระยาอภัยภูเบศร 2 ราย ล่าสุดที่อาการสาหัส ได้เสียชีวิตแล้ว 1 ราย คือ ด.ญ.กล้าตะวัน ภูมิศิลา อายุ 6 ขวบ เป็นนักเรียนชั้นประถมศึกษาปีที่ 1 โรงเรียนแห่งหนึ่งในอำเภอกบินทร์บุรี อาการสาหัส คือ ด.ช.ธีระชัย สิงห์ตระกูล อายุ 3 ขวบ ยังคงอยู่ในการดูแลของทีมแพทย์ อีก 2 ราย คือ ด.ญ.กัญญาพัฒน์ ภูมิศิลา อายุ 1 ปี 3 เดือน และนางบัวหอม ภูมิศิลา อายุ 57 ปี เป็นยายของหนูน้อยทั้ง 3 คน รักษาตัวอยู่ที่ โรงพยาบาลกบินทร์บุรี ,หลังจากที่รับแจ้ง ผู้สื่อข่าวได้ลงพื้นที่ตรวจสอบบริเวณที่เกิดเหตุ หมู่บ้านคลองกลาง บ้านเลขที่ 59 ม.11 ต.กบินทร์ อ.กบินทร์บุรี จ.ปราจีนบุรี ซึ่งเป็นบ้านของทวด ของหนูน้อยทั้ง 3 คน พบว่า บริเวณต้นโมกหน้าบ้าน มีรังต่อหัวเสือขนาดใหญ่ มีต่อหัวเสือจำนวนมากอาศัยอยู่ สภาพรังแตกอออกจากกัน เนื่องจากถูกลมพัดกิ่งไผ่ไปฟาดถูกจนรังแตก,จากการสอบถาม นายสมจิตร ตาของหนูน้อย ทราบว่า ในช่วงบ่ายวานนี้ซึ่งเป็นวันหยุด เด็กทั้ง 3 คน ได้พากันวิ่งเล่นอยู่บริเวณลานหน้าบ้านของทวด พอดีได้เกิดลมตกฝนกระโชกแรง พัดกิ่งไผ่ไปถูกรังต่อจนรังแตก ทำให้ต่อนับ 100 ตัว ไล่รุมต่อยหนูน้อยทั้ง 3 จนร้องลั่นบ้าน คนในบ้านตกใจวิ่งออกมาดูเห็นต่อกำลังรุมต่อยหลาน จึงรีบพาหลานวิ่งเข้ามุ้ง ปรากฏว่าตัวต่อยังบินตามเข้าไปถึงในมุ้งจำนวนมาก ยายจึงได้พาหลาน 4 คนหนีออกมา รีบนำส่งโรงพยาบาลกบินทร์บุรี 2 ราย และโรงพยาบาลเจ้าพระยาอภัยภูเบศร 2 ราย
เกิดเหตุสลดใจที่กบินทร์บุรี ปราจีนฯ ด.ญ.6ขวบไปเล่นกับญาติที่บ้านทวด เคราะห์ร้ายมีลมพัดกิ่งไผ่ไปฟาดรังต่อหัวเสือ นับร้อยตัวไล่ต่อยจนตาพาหนีเข้ามุ้ง ยังตามไปไม่ลดละ สุดท้ายถึงกับเสียชีวิต 
ต่อต่อย,ต่อต่อยคนตาย,ข่าวทั่วไป